b'\n_START_ARTICLE_\nSulat sa mga Hebreo\n_START_SECTION_\nLayunin\n_START_PARAGRAPH_\nNais ng liham na palakasin ang mga kalooban ng mga Hudyong naging mga Kristiyano. Ang mga bagong Kristiyanong ito ay maaari kasing mahalinang manumbalik sa kanilang dating relihiyon dahil sa nagaganap na pagsamba sa Herusalem. Isa itong pilosopikal na liham (katulad ng Ebanghelyo ni Juan) na nag-aanyaya ng katapatan sa pananampalatayang Kristiyano sa kabila ng panahon ng pag-uusig. Nakamit ng liham na ito ang mga layuning ito sa pamamagitan ng paggamit ng Lumang Tipan ng Bibliya. Sa ganitong paraan, tinunton ng liham ang kasaysayan ng pananampalataya hanggang sa kapanahunan ng may-akda. Tinatanaw ng liham si Hesukristo bilang katuparan at kaganapan ng sinaunang mga pangako ng Diyos.'